ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 35**

**Казанлък, 21.10.2019 г.**

Заседанието се откри в 17.00 ч. от Председателя Здравко Балевски, при следния:

**Дневен ред:**

1. Разглеждане на постъпила жалба с Вх.№ 198/21.10.2019 относно нарушение на Заповед за определяне на местата за поставяне на агитационни материали на Кмета на гр. Казанлък.
2. Разглеждане на постъпила жалба с Вх.№ 199/21.10.2019 относно нарушение на Заповед за определяне на местата за поставяне на агитационни материали на Кмета на с. Черганово.
3. Разглеждане на постъпило предложение за промяна в състава на СИК от квотата на ПП „ГЕРБ“;
4. Разглеждане на сигнал с Вх. № 201/21.10.2019 от Община Казанлък относно нарушение на Заповед за определяне на местата за поставяне на агитационни материали на Кмета на гр. Казанлък.

5. Разни.

На заседанието присъстват 12от 13 от членовете на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

Разглеждане на постъпила жалба с Вх.№ 198/21.10.2019 относно нарушение на Заповед за определяне на местата за поставяне на агитационни материали на Кмета на гр. Казанлък.

В Общинска избирателна комисия Казанлък е постъпила жалба с Вх. № 198/ 21.10.2019 год., от Радиана Стефанова Стефанова – организационен секретар на ПП ГЕРБ - Казанлък, относно нарушение на Заповед № 1489/ 24.09.2019 г. на Даниела Коева – зам.- кмет на Община Казанлък, оправомощена със Заповед № 1488/ 24.09.2019г., с която са определени местата за поставяне на агитационни материали. В жалбата се посочва, че на територията на гр. Казанлък са разлепени агитационни материали на коалиция „БСП ЗА БЪЛГАРИЯ“ и на ПП ВОЛЯ, във връзка с провеждането на изборите за общински съветници и кметове на 27 октомври 2019 г., извън определените за това места, изрично упоменати в горепосочената заповед. Съгласно жалбата, разлепените агитационни материали са поставени на следните места: на външно табло на ЕВН, намиращо се на бул. “Розова долина“ срещу хотел „Роза“, както и на всички спирки на градския транспорт на града, като са онагледени с приложен снимков материал.

При извършената служебна справка Общинска избирателна комисия установи, че за същите нарушения е подадена жалба с Вх. № 201/21.10.2019 от Община Казанлък. Поради това комисията реши двата сигнала да бъдат обединени за общо разглеждане в едно производство.

От събраните по случая данни, комисията установи следното:

Със Заповед № 1489/ 24.09.2019 г. на Даниела Коева – зам.- кмет на Община Казанлък, оправомощена със Заповед № 1488/ 24.09.2019г са определени местата за поставяне на агитационни материали. От направената проверка и приложените към сигналите доказателства, се установи, че на спирконавеси (публична общинска собственост) поставени на спирките на обществения градски транспорт са поставени предизборни агитационни материали на Кандидата за кмет на община на Коалиция „БСП за България“. Агитационни материали на същата коалиция са поставени и на външни табла на ЕВН, на бул. „Никола Петров“ в гр. Казанлък.

Същите са поставени извън определените със Заповед № 1489/ 24.09.2019 г. на Даниела Коева – зам.- кмет на Община Казанлък, места, което е нарушение на чл.183, ал.3 от Изборния кодекс.

По отношение на твърденията за поставени агитационни материали извън определените с посочената заповед места, от ПП „ВОЛЯ“, такива не бяха установени от Комисията.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Йорданка Арнаудова, Мариана Стойнева, Петър Иванов, Петко Петков, Ваня Андреева, Тюркян Салиева, Любомир Денков, Мартина Кулева и Спас Спасов)* приемане на решението гласуваха всички присъстващи 12 членове на комисията. **„Против“** приемане на решението гласуваха – няма.

С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс, Общинска избирателна комисия – Казанлък взе следното:

**РЕШЕНИЕ № 156**

1. Да се премахнат агитационните материали, поставени в полза на Коалиция „БСП за България от следните места:

- на външно табло на ЕВН, намиращо се на бул.“Розова долина“ срещу хотел „Роза“, както и

- на спирките на градския транспорт на града.

2. Настоящото Решение да се изпрати на Кмета на Община Казанлък за сведение и изпълнение.

Решението подлежи на обжалване пред Централната избирателна комисия в тридневен срок от обявяването му.

**По т.2 от Дневния ред:**

Разглеждане на постъпила жалба с Вх.№ 199/ 21.10.2019 относно нарушение на Заповед за определяне на местата за поставяне на агитационни материали на Кмета на с. Черганово.

В Общинска избирателна комисия Казанлък е постъпила жалба с Вх. № 199/ 21.10.2019 год., от Радиана Стефанова Стефанова – организационен секретар на ПП ГЕРБ - Казанлък, относно нарушение на Заповед № 2/ 26.09.2019 г. на кмета на с. Черганово, с която са определени местата за поставяне на агитационни материали. В жалбата се посочва, че на територията на с. Черганово са разлепени агитационни материали на коалиция „БСП ЗА БЪЛГАРИЯ“ във връзка с провеждането на изборите за общински съветници и кметове на 27 октомври 2019 г., извън определените за това места, изрично упоменати в горепосочената заповед. Съгласно жалбата, разлепените агитационни материали са поставени на следните места: по цялата улица „Васил Левски“, като са онагледени с приложен снимков материал.

От събраните по случая данни, комисията установи следното:

Със Заповед № 2/ 26.10.2019 г. на кмета на с. Черганово са определени местата за поставяне на агитационни материали. От направената проверка се установи, че са установени агитационни материали на Коалиция БСП ЗА БЪЛГАРИЯ – на кандидата за кмет на община Стоян Петров и листата с кандидати за общински съветници. Материалите са разлепени, както следва:

- на външни табла на ЕВН, намиращи се по цялото протежение на ул. “Васил Левски“, на контейнерите за ТБО, както и на електрическите стълбове по цитираната улица.

Същите са поставени извън определените със Заповед № 2/ 26.09.2019 г. на кмета на с. Черганово, места, което е нарушение на чл.183, ал.3 от Изборния кодекс.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Йорданка Арнаудова, Мариана Стойнева, Петър Иванов, Петко Петков, Ваня Андреева, Тюркян Салиева, Любомир Денков, Мартина Кулева и Спас Спасов)* приемане на решението гласуваха всички присъстващи 12 членове на комисията. **„Против“** приемане на решението гласуваха – няма.

С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс, Общинска избирателна комисия – Казанлък взе следното:

**РЕШЕНИЕ № 157**

1. Да се премахнат агитационните материали, поставени в полза на Коалиция „БСП за България от следните места:

- на външни табла на ЕВН, намиращи се по цялото протежение на ул.“Васил Левски“,

- на контейнерите за ТБО, както и на

- електрическите стълбове по цитираната улица.

2. Настоящото Решение да се изпрати на Кмета на Община Казанлък за сведение и изпълнение.

Решението подлежи на обжалване пред Централната избирателна комисия в тридневен срок от обявяването му.

**По т.3 от Дневния ред:**

Разглеждане на постъпило предложение за промяна в състава на СИК от квотата на ПП ГЕРБ.

В Общинска избирателна комисия Казанлък е постъпило предложение с Вх. № 200/ 21.10.2019 г. от ПП ГЕРБ относно промени в състава на СИК от квотата на партията във връзка с провеждането на изборите за общински съветници и кметове на 27 октомври 2019 г. В искането изрично е упоменат новия член на СИК, заедно с необходимите данни.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Петко Петков, Ваня Андреева,, Тюркян Салиева, Любомир Денков, Мартина Кулева и Спас Спасов)* приемане на решението гласуваха всички присъстващи 12 членове на комисията. **„Против“** приемане на решението гласуваха – няма.

На основание на чл.85, ал.4 във връзка с чл.87, ал.1, т.5 от Изборния кодекс и във връзка с Решение №120 от 28.09.2019 г. на ОИК Казанлък, се взе следното:

**РЕШЕНИЕ № 158**

Приема направеното предложение от ПП ГЕРБ относно промени в състава на СИК от квотата на партията във връзка с провеждането на изборите за общински съветници и кметове на 27 октомври 2019 г.

Назначава предложения от ПП ГЕРБ член на посочената секционна избирателна комисия.

На новоназначения член на СИК от квотата на ПП ГЕРБ да се издаде съответното удостоверение.

Да се анулира издаденото удостоверение на члена в СИК 026 Дочка Петкова Димитрова, който е заменен.

Решението подлежи на обжалване пред Централната избирателна комисия в тридневен срок от обявяването му.

**По т.5 Разни**

Предложение за Изпращане на Сигнал до Сметна палата за извършване на проверка за нарушение на чл.168 от ИК.

Със Жалба вх. № 199/ 21.10.2019 г. и Сигнал вх.№ 201/ 21.10.2019 г. по описа на ОИК-Казанлък, комисията установи, че предизборни агитационни материали са поставени на спирконавеси /публична общинска собственост/, монтирани на спирките от обществения градски транспорт в гр. Казанлък.

Съгласно § 1, т.18 от ИК „Публичен административен ресурс" са бюджетни средства, помещения, автомобили, самолети и други транспортни средства, оборудване и други движими и недвижими вещи - държавна или общинска собственост, предоставени на администрацията, държавните и местните органи, и държавните и общинските предприятия както и трудът на служителите в администрацията, поради което спирконавесите на градския транспорт попадат в легалното определение за публичен административен ресурс.

Съгласно чл. 168, ал. 3 от ИК е налице забрана за безплатното използване на публичен административен ресурс, поради което Комисията следва да реши дали посочените сигнали да бъдат изпратени за разглеждането им от Сметната палата по компетентност по реда на чл. 497 от ИК.

Председателят на Комисията предостави възможност за мнения, предложения и възражения. Ваня Андреева – член на ОИК-Казанлък предложи да не бъде изпращан Сигнал до Сметната палата, а да се укаже чрез съобщение на ОИК-Казанлък, че участниците в изборите за общински съветници и кметове на 27 октомври 2019 г. – партии, коалиции и др., не следва да използват безплатен публичен административен ресурс за предизборна агитация. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Петко Петков, Ваня Андреева,, Тюркян Салиева, Любомир Денков, Мартина Кулева и Спас Спасов)* приемане на решението гласуваха девет от присъстващите членове на комисията. **„Против“** приемане на решението гласуваха трима – Ваня Андреева, Таня Димитрова и Петко Петков.

На основание на чл.87, ал.1, т.1 от Изборния кодекс ОИК - Казанлък, взе следното:

**РЕШЕНИЕ № 159**

Да се изпрати Сигнал до Сметна палата за извършване на проверка за нарушение на чл.168 от ИК по Жалба вх. № 199/ 21.10.2019 г. и Сигнал вх.№ 201/ 21.10.2019 г. по описа на ОИК-Казанлък.

Поради изчерпване на дневния ред заседанието бе закрито в 18:15 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР**..…………………………….

/ТАНЯ ДИМИТРОВА/